ddrg/super_eurlex huggingface dataset:
Neuvoston päätös, tehty 22 päivänä joulukuuta 2003, jäsenten nimeämisestä tieteellis-tekniseen komiteaan



Virallinen lehti nro C 008 , 13/01/2004 s. 0001 - 0001



Neuvoston päätös, tehty 22 päivänä joulukuuta 2003, jäsenten nimeämisestä tieteellis-tekniseen komiteaan (2004/C 8/01) EUROOPAN UNIONIN NEUVOSTO, joka ottaa huomioon Euroopan atomienergiayhteisön perustamissopimuksen ja erityisesti sen 134 artiklan, ottaa huomioon komission lausunnon, neuvosto nimesi 13 päivänä lokakuuta 1998 tehdyllä päätöksellään(1), jota täydennettiin 14 päivänä joulukuuta 2000 ja 1 päivänä maaliskuuta 2002 tehdyillä päätöksillä(2), tieteellis-teknisen komitean jäsenet 1 päivänä huhtikuuta 1998 alkavaksi ja 31 päivänä maaliskuuta 2003 päättyväksi kaudeksi, ON PÄÄTTÄNYT SEURAAVAA: 1 artikla Seuraavat henkilöt nimetään tieteellis-teknisen komitean jäseniksi 1 päivänä huhtikuuta 2003 alkavaksi ja 31 päivänä maaliskuuta 2008 päättyväksi kaudeksi: Manfred Heindler Peter Hille Jean-Paul Samain Theofiel Van Rentergem Jørgen Kjems Rainer Salomaa Bertrand Barré Michel Henri Noël Bourguignon Roland Stamm Bernard Tinturier Yves Vandenboomgaerde Adolf Birkhofer Klaus J. Kasper Michael Kaufmann Manfred Popp C. Streffer Leonidas Camarinopoulos Michael Antonopoulos-Domis Tom O'Flaherty Maurizio Cumo Carlo Lombardi Edouard Sinner Harry van der Laan Adrian H. M. Verkooijen Júlio Montalvão Machado Carlos Varandas César Dopazo José María Martínez Val Julio Barcelo Vernet Sten Bjurström Lena Torell Allan G. Duncan Sam A. Harbison Sue Ion Derek Pooley Andrew Spurr 2 artikla Tämän päätöksen 1 artiklassa mainittujen henkilöiden nimeäminen tulee voimaan sinä päivänä, jona neuvosto saa tiedon kyseisen nimeämisen hyväksymisestä. Tehty Brysselissä, 22 päivänä joulukuuta 2003. Neuvoston puolesta Puheenjohtaja A. Matteoli (1) EYVL C 324, 22.10.1998, s. 1. (2) EYVL C 371, 23.12.2000, s. 1 ja EYVL C 63, 12.3.2002, s. 1.
2004/19/EY: Komission päätös, tehty 23 päivänä joulukuuta 2003, luettelosta kolmansista maista, joista jäsenvaltioiden on sallittava tiettyjen elintarvikkeeksi tarkoitettujen tuotteiden tuonti neuvoston direktiivin 92/118/ETY mukaisesti, tehdyn päätöksen 2003/812/EY muuttamisesta (ETA:n kannalta merkityksellinen teksti) (tiedoksiannettu numerolla K(2003) 5046)



Virallinen lehti nro L 005 , 09/01/2004 s. 0084 - 0084



Komission päätös, tehty 23 päivänä joulukuuta 2003, luettelosta kolmansista maista, joista jäsenvaltioiden on sallittava tiettyjen elintarvikkeeksi tarkoitettujen tuotteiden tuonti neuvoston direktiivin 92/118/ETY mukaisesti, tehdyn päätöksen 2003/812/EY muuttamisesta (tiedoksiannettu numerolla K(2003) 5046) (ETA:n kannalta merkityksellinen teksti) (2004/19/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä ja kansanterveyttä koskevista vaatimuksista sellaisten tuotteiden yhteisön sisäisessä kaupassa ja yhteisöön tuonnissa, joita eivät koske direktiivin 89/662/ETY ja, taudinaiheuttajien osalta, direktiivin 90/425/ETY liitteessä A olevassa I luvussa mainittujen erityisten yhteisön säädösten kyseiset vaatimukset, 17 päivänä joulukuuta 1992 annetun neuvoston direktiivin 92/118/ETY(1), sellaisena kuin se on viimeksi muutettuna komission päätöksellä 2003/721/EY(2), ja erityisesti sen 10 artiklan 2 kohdan a alakohdan, sekä katsoo seuraavaa: (1) Komission päätöksessä 2003/812/EY(3) vahvistetaan luettelo kolmansista maista, joista jäsenvaltioiden on sallittava tiettyjen elintarvikkeeksi tarkoitettujen tuotteiden tuonti direktiivin 92/118/ETY mukaisesti. (2) Jotta tämä säädös tulisi voimaan samaan aikaan kuin muut säädökset, joissa säädetään maiden luetteloista ja todistusten antamisesta muita kuin ihmisravinnoksi tarkoitettuja eläimistä saatavia sivutuotteita varten, on tarpeen lykätä päätöksen 2003/812/EY soveltamisen alkamisajankohta 1 päivästä tammikuuta 2004 1 päivään toukokuuta 2004. (3) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 2003/812/EY 3 artiklassa päivämäärä "1 päivästä tammikuuta 2004" päivämäärällä "1 päivästä toukokuuta 2004". 2 artikla Tämä päätös on osoitettu kaikille jäsenvaltioille. Tehty Brysselissä 23 päivänä joulukuuta 2003. Komission puolesta David Byrne Komission jäsen (1) EYVL L 62, 15.3.1993, s. 49. (2) EUVL L 260, 11.10.2003, s. 21. (3) EUVL L 305, 22.11.2003, s. 17.
2004/22/EY: Komission päätös, tehty 29 pﾤivänä joulukuuta 2003, yhteisön ulkorajoilla Saksassa käytettävän eläinlääkintäalan valvontajärjestelmän parantamiseen tarkoitetusta yhteisön rahoitustuesta tehdyn päätöksen 94/83/EY muuttamisesta (tiedoksiannettu numerolla K(2003) 5201)



Virallinen lehti nro L 005 , 09/01/2004 s. 0089 - 0089



Komission päätös, tehty 29 päivänä joulukuuta 2003, yhteisön ulkorajoilla Saksassa käytettävän eläinlääkintäalan valvontajärjestelmän parantamiseen tarkoitetusta yhteisön rahoitustuesta tehdyn päätöksen 94/83/EY muuttamisesta (tiedoksiannettu numerolla K(2003) 5201) (Ainoastaan saksankielinen teksti on todistusvoimainen) (2004/22/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY(1), sellaisena kuin se on viimeksi muutettuna asetuksella (EY) N:o 806/2003(2), ja varsinkin sen 38 artiklan, sekä katsoo seuraavaa: (1) Komissio vahvisti päätöksellä 94/83/EY(3) yhteisön rahoitusosuuden Saksan esittämään ohjelmaan, jolla pyritään parantamaan yhteisön ulkorajoilla Saksassa käytettävää eläinlääkintäalan valvontajärjestelmää. (2) Saksan viranomaiset ovat pyytäneet ohjelman toteuttamiselle myönnetyn määräajan pidentämistä, jotta voidaan ottaa huomioon infrastruktuurin rakentamisessa ja uudistamisessa aiheutuneet viivästykset. Siksi on aiheellista muuttaa edellä mainittua päätöstä, jotta ohjelman toteuttamiselle säädettyä määräaikaa voidaan pidentää vastaavasti ja mahdollistetaan tarvittava ohjelman toteuttamista koskeva valvonta. (3) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätös 94/83/EY seuraavasti: 1) Korvataan 2 artiklan 2 kohdan toisessa luetelmakohdassa päivämäärä "30 päivänä kesäkuuta 1995" päivämäärällä "31 päivänä joulukuuta 2000". 2) Lisätään 3 artiklaan 4 kohta seuraavasti:"Komissio voi yhteistyössä Saksan viranomaisten kanssa tehdä paikan päällä tämän päätöksen mukaisesti aiheutuneita kustannuksia koskevia tarkastuksia." 2 artikla Tämä päätös on osoitettu Saksan liittotasavallalle. Tehty Brysselissä 29 päivänä joulukuuta 2003. Komission puolesta David Byrne Komission jäsen (1) EYVL L 224, 18.8.1990, s. 19. (2) EUVL L 122, 16.5.2003, s. 1. (3) EYVL L 42, 15.2.1994, s. 18.
2004/82/EY: Komission päätös, tehty 15 päivänä tammikuuta 2004, eläinten terveysvaatimuksista ja eläinlääkärintodistuksista elävien nauta- ja sikaeläinten tuonnissa tietyistä kolmansista maista tehdyn päätöksen 2002/199/EY muuttamisesta (ETA:n kannalta merkityksellinen teksti) (tiedoksiannettu numerolla K(2003) 5353)



Virallinen lehti nro L 017 , 24/01/2004 s. 0046 - 0051



Komission päätös, tehty 15 päivänä tammikuuta 2004, eläinten terveysvaatimuksista ja eläinlääkärintodistuksista elävien nauta- ja sikaeläinten tuonnissa tietyistä kolmansista maista tehdyn päätöksen 2002/199/EY muuttamisesta (tiedoksiannettu numerolla K(2003) 5353) (ETA:n kannalta merkityksellinen teksti) (2004/82/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä ja eläinten terveyttä koskevista ongelmista nautaeläinten, sikojen, lampaiden ja vuohien sekä tuoreen lihan tai lihavalmisteiden tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY(1), sellaisena kuin se on viimeksi muutettuna asetuksella (EY) N:o 807/2003(2), ja erityisesti sen 8 artiklan 1 kohdan sekä katsoo seuraavaa: (1) Komission päätöksessä 2002/199/EY(3) säädetään eläinten terveysvaatimuksista ja eläinlääkärintodistuksista tuotaessa eläviä nauta- ja sikaeläimiä tietyistä kolmansista maista. (2) Eläinten terveystilanne sikojen tautien ja erityisesti klassisen sikaruton osalta on arvioitu Virossa, Latviassa, Liettuassa, Maltassa, Puolassa, tietyissä osissa Slovakiaa ja Sloveniassa ja todettu tyydyttäväksi. (3) Selvyyden ja johdonmukaisuuden toteutumiseksi ennen liittymistä olisi vielä myöntämättä olevat elävien eläinten tuontia yhteisöön koskevat luvat myönnettävä, jos se on eläinten terveystilanteen vuoksi perusteltua. (4) Jäsenvaltioiden olisi sen vuoksi sallittava elävien sikojen tuonti näistä maista yhteisöön. (5) On lisäksi suotavaa saattaa ajan tasalle joidenkin luettelossa mainittujen kolmansien maiden nimet alueet ja ISO-koodit mukaan luettuina. (6) Komission päätös 2002/199/EY olisi muutettava vastaavasti. (7) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 2002/199/EY liitteet I ja II tämän päätöksen liitteellä. 2 artikla Tätä päätöstä sovelletaan 24 päivästä maaliskuuta 2004 lähtien. 3 artikla Tämä päätös on osoitettu kaikille jäsenvaltioille. Tehty Brysselissä 15 päivänä tammikuuta 2004. Komission puolesta David Byrne Komission jäsen (1) EYVL L 302, 31.12.1972, s. 28. (2) EUVL L 122, 16.5.2003, s. 36. (3) EYVL L 71, 13.3.2002, s. 1. LIITE "LIITE I Eräiden kolmansien maiden alueiden kuvaus eläinten terveystodistuksia varten >TAULUKON PAIKKA> LIITE II Elävien eläinten tuonnissa sovellettavat eläinten terveysvaatimukset >TAULUKON PAIKKA>"
2004/75/YUTP: Neuvoston päätös 2004/75/YUTP, tehty 11 päivänä joulukuuta 2003, Euroopan unionin sekä entisen Jugoslavian tasavallan Makedonian välisen sopimuksen tekemisestä Euroopan unionin poliisioperaation (EUPOL Proxima) asemasta ja toiminnasta entisessä Jugoslavian tasavallassa Makedoniassa



Virallinen lehti nro L 016 , 23/01/2004 s. 0065 - 0065



Neuvoston päätös 2004/75/YUTP, tehty 11 päivänä joulukuuta 2003, Euroopan unionin sekä entisen Jugoslavian tasavallan Makedonian välisen sopimuksen tekemisestä Euroopan unionin poliisioperaation (EUPOL Proxima) asemasta ja toiminnasta entisessä Jugoslavian tasavallassa Makedoniassa EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen 24 artiklan, ottaa huomioon puheenjohtajavaltion suosituksen, sekä katsoo seuraavaa: (1) Neuvosto hyväksyi 29 päivänä syyskuuta 2003 yhteisen toiminnan 2003/681/YUTP Euroopan unionin poliisioperaatiosta entisessä Jugoslavian tasavallassa Makedoniassa (EUPOL Proxima)(1). (2) Mainitun yhteisen toiminnan 13 artiklan mukaan EUPOL Proximan entisessä Jugoslavian tasavallassa Makedoniassa olevan henkilöstön asemasta, myös tarvittaessa EUPOL Proximan loppuun saattamisen ja joustavan suorittamisen kannalta välttämättömistä erioikeuksista, vapauksista ja muista takuista, sovitaan Euroopan unionista tehdyn sopimuksen 24 artiklassa määrätyn menettelyn mukaisesti. (3) Puheenjohtajavaltiota avustavan, korkeana edustajana toimivan neuvoston pääsihteerin valtuuttamisesta aloittamaan neuvottelut puheenjohtajavaltion puolesta 24 päivänä marraskuuta 2003 tehdyn neuvoston päätöksen mukaisesti puheenjohtajavaltiota avustava korkeana edustajana toimiva neuvoston pääsihteeri on neuvotellut entisen Jugoslavian tasavallan Makedonian hallituksen kanssa sopimuksen Euroopan unionin poliisioperaation (EUPOL Proxima) asemasta ja toiminnasta entisessä Jugoslavian tasavallassa Makedoniassa. (4) Tämä sopimus olisi hyväksyttävä, ON PÄÄTTÄNYT SEURAAVAA: 1 artikla Hyväksytään Euroopan unionin puolesta Euroopan unionin sekä entisen Jugoslavian tasavallan Makedonian välinen sopimus Euroopan unionin poliisioperaation (EUPOL Proxima) asemasta ja toiminnasta entisessä Jugoslavian tasavallassa Makedoniassa. Sopimuksen teksti on tämän päätöksen liitteenä. 2 artikla Neuvoston puheenjohtaja oikeutetaan nimeämään henkilö, jolla on valtuudet allekirjoittaa sopimus Euroopan unionia sitovasti. 3 artikla Tämä päätös julkaistaan Euroopan unionin virallisessa lehdessä. 4 artikla Tämä päätös tulee voimaan päivänä, jona se tehdään. Tehty Brysselissä 11 päivänä joulukuuta 2003. Neuvoston puolesta Puheenjohtaja F. Frattini (1) EUVL L 249, 1.10.2003, s. 66.
2004/83/EY: Komission päätös, tehty 6 päivänä tammikuuta 2004, päätöksen 98/371/EY muuttamisesta tietyistä unioniin liittyvistä valtioista tulevan tuoreen lihan tuonnin osalta (ETA:n kannalta merkityksellinen teksti) (tiedoksiannettu numerolla K(2003) 5314)



Virallinen lehti nro L 017 , 24/01/2004 s. 0052 - 0056



Komission päätös, tehty 6 päivänä tammikuuta 2004, päätöksen 98/371/EY muuttamisesta tietyistä unioniin liittyvistä valtioista tulevan tuoreen lihan tuonnin osalta (tiedoksiannettu numerolla K(2003) 5314) (ETA:n kannalta merkityksellinen teksti) (2004/83/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä ja eläinten terveyttä koskevista ongelmista nautaeläinten ja sikojen sekä tuoreen lihan tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY(1) ja erityisesti sen 14, 15 ja 16 artiklan, ottaa huomioon ihmisravinnoksi tarkoitettujen eläinperäisten tuotteiden tuotantoon, jalostukseen, jakeluun ja yhteisön alueelle tuomiseen liittyvistä eläinten terveyttä koskevista säännöistä annetun neuvoston direktiivin 2002/99/EY(2) ja erityisesti sen 8 artiklan 4 kohdan ja 9 artiklan 2 kohdan b alakohdan, sekä katsoo seuraavaa: (1) Komission päätöksessä 98/371/EY(3) vahvistetaan eläinten terveyttä koskevat vaatimukset ja eläinlääkärintodistukset tuoreen lihan tuonnissa tietyistä Euroopan maista. (2) Eläinten terveyttä koskevan tilanteen salliessa sekä selkeyden ja johdonmukaisuuden aikaansaamiseksi ennen liittymistä on aiheellista antaa Kyprokselle ja Maltalle lupa tuoda kaikkien tässä päätöksessä mainittujen lajien tuoretta lihaa yhteisöön. (3) Lisäksi eläinten terveyttä koskeva tilanne Virossa ja Latviassa on tyydyttävä. (4) Jäsenvaltioiden olisi siksi sallittava näistä maista nautaeläinten, lampaiden, vuohien ja kavioeläinten lihan tuonti sekä Latviasta sianlihan tuonti yhteisöön. (5) On myös suotavaa päivittää maiden ja alueiden nimet sekä ISO-koodit Bulgarian ja Slovakian osalta. (6) Päätös 98/371/EY olisi muutettava vastaavasti. (7) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 98/371/EY liitteet I ja II tämän päätöksen liitteissä olevalla tekstillä. 2 artikla Tämä päätös on osoitettu kaikille jäsenvaltioille. Tehty Brysselissä 6 päivänä tammikuuta 2004. Komission puolesta David Byrne Komission jäsen (1) EYVL L 302, 31.12.1972, s. 28, sellaisena kuin se on viimeksi muutettuna asetuksella (EY) N:o 807/2003 (EUVL L 122, 16.5.2003, s. 36). (2) EYVL L 18, 23.1.2003, s. 11. (3) EYVL L 170, 16.6.1998, s. 16, sellaisena kuin se on viimeksi muutettuna päätöksellä 2003/827/EY (EUVL L 311, 27.11.2003, s. 36). LIITE I "LIITE I ERÄIDEN EUROOPAN MAIDEN ALUEIDEN KUVAUS ELÄINTEN TERVEYSTODISTUKSIA VARTEN >TAULUKON PAIKKA>" LIITE II "LIITE II TUOREESTA LIHASTA ANNETTAVASSA TODISTUKSESSA EDELLYTETYT ELÄINTEN TERVEYSTAKEET >TAULUKON PAIKKA> Huom. Tuoreen lihan tuontia ihmisravinnoksi ei sallita, jollei komissio ole hyväksynyt viejänä olevan kolmannen maan jäämienvalvontaohjelmaa."
2004/61/YUTP: Neuvoston päätös 2003/61/YUTP, tehty 26 päivänä toukokuuta 2003, Euroopan unionin ja Slovakian tasavallan välisen sopimuksen tekemisestä Slovakian tasavallan asevoimien osallistumisesta Euroopan unionin johtamiin joukkoihin (EUF) entisessä Jugoslavian tasavallassa Makedoniassa



Virallinen lehti nro L 012 , 17/01/2004 s. 0053 - 0053



Neuvoston päätös 2003/61/YUTP, tehty 26 päivänä toukokuuta 2003, Euroopan unionin ja Slovakian tasavallan välisen sopimuksen tekemisestä Slovakian tasavallan asevoimien osallistumisesta Euroopan unionin johtamiin joukkoihin (EUF) entisessä Jugoslavian tasavallassa Makedoniassa EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen 24 artiklan, ottaa huomioon puheenjohtajavaltion suosituksen, sekä katsoo seuraavaa: (1) Neuvosto hyväksyi 27 päivänä tammikuuta 2003 yhteisen toiminnan 2003/92/YUTP Euroopan unionin sotilasoperaatiosta entisessä Jugoslavian tasavallassa Makedoniassa(1). (2) Yhteisen toiminnan 8 artiklan mukaan kolmansien valtioiden osallistumista koskevat yksityiskohtaiset järjestelyt vahvistetaan Euroopan unionista tehdyn sopimuksen 24 artiklan mukaisessa sopimuksessa. (3) Korkeana edustajana toimivan neuvoston pääsihteerin valtuuttamisesta aloittamaan neuvottelut 18 päivänä maaliskuuta 2003 tehdyn neuvoston päätöksen mukaisesti korkeana edustajana toimiva neuvoston pääsihteeri on neuvotellut sopimuksen Slovakian tasavallan kanssa Slovakian tasavallan asevoimien osallistumisesta Euroopan unionin johtamiin joukkoihin (EUF) entisessä Jugoslavian tasavallassa Makedoniassa. (4) Tämä sopimus olisi hyväksyttävä, ON PÄÄTTÄNYT SEURAAVAA: 1 artikla Hyväksytään Euroopan unionin puolesta Euroopan unionin ja Slovakian tasavallan välinen sopimus Slovakian tasavallan asevoimien osallistumisesta Euroopan unionin johtamiin joukkoihin (EUF) entisessä Jugoslavian tasavallassa Makedoniassa Sopimuksen teksti on tämän päätöksen liitteenä. 2 artikla Neuvoston puheenjohtaja oikeutetaan nimeämään henkilö, jolla on valtuudet allekirjoittaa sopimus Euroopan unionia sitovasti. 3 artikla Tämä päätös julkaistaan Euroopan unionin virallisessa lehdessä. 4 artikla Tätä päätöstä noudatetaan päivästä, jona se tehdään. Tehty Brysselissä 26 päivänä toukokuuta 2003. Neuvoston puolesta Puheenjohtaja G. Drys (1) EUVL L 34, 12.2.2003, s. 26.
2004/64/EY: Komission päätös, tehty 30 päivänä joulukuuta 2003, jäsenvaltioiden vuodeksi 2003 vahvistamien, yhteiseen kalastuspolitiikkaan sovellettavien valvonta-, tarkastus- ja seurantajärjestelmien täytäntöönpanoon liittyvien toimien toteuttamiseen myönnettävästä taloudellisesta korvauksesta tehdyn päätöksen 2003/566/EY muuttamisesta (tiedoksiannettu numerolla K(2003) 5221)



Virallinen lehti nro L 013 , 20/01/2004 s. 0034 - 0035



Komission päätös, tehty 30 päivänä joulukuuta 2003, jäsenvaltioiden vuodeksi 2003 vahvistamien, yhteiseen kalastuspolitiikkaan sovellettavien valvonta-, tarkastus- ja seurantajärjestelmien täytäntöönpanoon liittyvien toimien toteuttamiseen myönnettävästä taloudellisesta korvauksesta tehdyn päätöksen 2003/566/EY muuttamisesta (tiedoksiannettu numerolla K(2003) 5221) (Ainoastaan englannin-, espanjan-, hollannin-, italian-, kreikan-, portugalin-, ranskan-, ruotsin-, saksan-, suomen- ja tanskankieliset tekstit ovat todistusvoimaiset) (2004/64/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön osallistumisesta jäsenvaltioiden hyväksymien, yhteiseen kalastuspolitiikkaan sovellettavien valvonta-, tarkastus- ja seurantajärjestelmien käyttöönottoon liittyvien eräiden menojen rahoitukseen 28 päivänä toukokuuta 2001 tehdyn neuvoston päätöksen 2001/431/EY(1) ja erityisesti sen 13 artiklan, sekä katsoo seuraavaa: (1) Jäsenvaltioiden vuodeksi 2003 vahvistamien, yhteiseen kalastuspolitiikkaan sovellettavien valvonta-, tarkastus- ja seurantajärjestelmien täytäntöönpanoon liittyvien toimien toteuttamiseen myönnettävästä taloudellisesta korvauksesta tehdyssä päätöksessä 2003/566/EY(2) säädetään jäsenvaltioiden tiettyjä menoja koskevasta yhteisön rahoitusosuudesta. (2) On käynyt ilmi, että valvontaan liittyvien tietojen vaihdossa tarvittavien laitteiden ja tietoverkkojen käyttöönottoon liittyviä Italian menoja ja yhteisön rahoitusosuuden enimmäismäärää koskevat, päätöksen 2003/566/EY liitteessä I mainitut määrät eivät olleet oikeita. Nämä määrät olisi sen vuoksi korjattava. (3) Selvyyden vuoksi päätöksen 2003/566/EY liite I olisi korvattava. (4) Tässä päätöksessä säädetyt toimenpiteet ovat kalastus- ja vesiviljelyalan hallintokomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 2003/566/EY liite I tämän päätöksen liitteellä. 2 artikla Tämä päätös on osoitettu Belgian kuningaskunnalle, Tanskan kuningaskunnalle, Saksan liittotasavallalle, Helleenien tasavallalle, Espanjan kuningaskunnalle, Ranskan tasavallalle, Irlannille, Italian tasavallalle, Alankomaiden kuningaskunnalle, Itävallan tasavallalle, Portugalin tasavallalle, Suomen tasavallalle, Ruotsin kuningaskunnalle sekä Ison-Britannian ja Pohjois-Irlannin yhdistyneelle kuningaskunnalle. Tehty Brysselissä 30 päivänä joulukuuta 2003. Komission puolesta Franz Fischler Komission jäsen (1) EYVL L 154, 9.6.2001, s. 22. (2) EUVL L 192, 31.7.2003, s. 44. LIITE "ANEXO I/BILAG I/ANHANG I/ΠΑΡΑΡΤΗΜΑ I/ANNEX I/ANNEXE I/ALLEGATO I/BIJLAGE I/ANEXO I/LIITE I/BILAGA I >TAULUKON PAIKKA>"
2004/62/EY,Euratom: Neuvoston päätös, tehty 22 päivänä joulukuuta 2003, talous- ja sosiaalikomitean suomalaisen jäsenen nimeämisestä



Virallinen lehti nro L 013 , 20/01/2004 s. 0031 - 0031



Neuvoston päätös, tehty 22 päivänä joulukuuta 2003, talous- ja sosiaalikomitean suomalaisen jäsenen nimeämisestä (2004/62/EY, Euratom) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 259 artiklan, ottaa huomioon Euroopan atomienergiayhteisön perustamissopimuksen ja erityisesti sen 167 artiklan, ottaa huomioon talous- ja sosiaalikomitean jäsenten nimeämisestä 21 päivänä syyskuuta 2002 alkavaksi ja 20 päivänä syyskuuta 2006 päättyväksi toimikaudeksi 17 päivänä syyskuuta 2002 tehdyn neuvoston päätöksen 2002/758/EY, Euratom(1), sekä katsoo, että edellä mainitussa komiteassa on vapautunut jäsenen paikka Martti REUNAn erottua, mikä on annettu neuvostolle tiedoksi 14 päivänä huhtikuuta 2003, ja ottaa huomioon Suomen hallituksen esittämät ehdokkaat, sekä saatuaan Euroopan unionin komission lausunnon, ON PÄÄTTÄNYT SEURAAVAA: Ainoa artikla Nimetään Leila KURKI talous- ja sosiaalikomitean jäseneksi Martti REUNAn tilalle tämän jäljellä olevaksi toimikaudeksi eli 20 päivään syyskuuta 2006. Tehty Brysselissä 22 päivänä joulukuuta 2003. Neuvoston puolesta Puheenjohtaja A. Matteoli (1) EYVL L 253, 21.9.2002, s. 9.